
        КМЕТ НА ОБЩИНА БУРГАС
Относно: Предоставяне на безвъзмездна финансова помощ в полза на физическо лице – Красимира Борисова Първанова ЕГН *** чрез дъщеря й Мирела Михайлова Първанова ЕГН *** за майка й 
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило искане с Вх. № 94-01-7522/08.03.2017 г. от Мирела Михайлова Първанова с постоянен и настоящ адрес гр. Бургас, ж.к. „Братя Миладинови“ бл. *** за предоставяне на еднократна финансова помощ за майка й Красимира Борисова Първанова.
Г-ца Първанова е на 18 години, (Удостоверение за раждане № V.17/99 г.) последна година редовна ученичка в ППГ «Акад. Никола Обрешков» Бургас. Живее в общинско жилище на посочения постоянен адрес с майка си и по-малката си сестра. (Удостоверение за раждане № V-4/2002 г.; Заповед № 1986/08.08.14 г. за настаняване в общинско жилище).

След извършена справка в Дирекция „Социално подпомагане“ – Бургас, се установи, че г-ца Мирела Михайлова Първанова не е обект на социално подпомагане, съгласно действащата нормативна уредба. Същата декларира съгласие за обработка на личните й данни и предоставянето им на Общински съвет в качеството му на орган с обща компетентност на самоуправление в общината. 
В искането си молителката споделя за тежкото здравословно състояние на майка си. Г-жа Красимира Първанова е на 44 г. разведена. (Решение № VIII-1868 на БРС). Съгласно Експертно решение на ТЕЛК № 2153/173/14.10.15 г., г-жа Първанова е с водеща диагноза: „Злокачествено новообразувание на яйчника“. Заболяването датира от 2007 г., когато е извършена операция по повод овариален карцином. Извършена е ЛХТ с двустранна аднексектомия. Проведени са шест курса химиотерапия. През 2014 г. постъпва в МБАЛ Сердика гр. София, където й е извършена предна евисцерация по повод рецидив. През 2016 г. е реоперирана по повод тазов рецидив. Провежда осем курса химиотерапия. Поради двустранна хидронефроза, многократно са извършвани дилатации на уретрите с поставяне на дабължей с изведени урутеростоми. На 10.02.2017 г., г-жа Първанова отново постъпва в болница с оплаквания от затруднена дефекация за което е извършена поредна операция на тънки и дебели черва. (Епикриза № 966/2017 г. от СБАЛО ЕАД София). Единственият доход на семейството е пенсията на г-жа Първанова, която е в размер на 185.00 (сто и осемдесет и пет) лева. 

Семейството се намира в затруднено материално положение по повод възникнали проблеми от здравен характер, поради което е наложително да се направят допълнителни изследвания в зависимост от които ще се продължи лечението на г-жа Красимира Първанова.

Предвид гореизложеното и на основание Правилник за реда за предоставяне на еднократни безвъздмездни финансови помощи в полза на физически лица, приет с Решение на Общинския съвет по т. 6, Протокол № 37/24.06.2014 г. и чл. 21, ал. 1, т. 23 ЗМСМА, предлагам Общински съвет Бургас да вземе следното:
Р Е Ш Е Н И Е:

Да се предостави на Красимира Борисова Първанова, ЕГН***, чрез дъщеря й Мирела Михайлова Първанова, ЕГН *** с постоянен и настоящ адрес гр. Бургас, ж.к. „Братя Миладинови“ бл. ***, еднократно сума от 2 000.00 (две хиляди) лева, за неотложни здравни нужди. 
Приложения: 
1. Копие на Искане за подпомагане с Вх. 94-01-7522/08.03.2017 г.
2. Копие на Удостоверение за раждане № V.17/99 г. на Мирела Първанова.
3. Копие на Удостоверение за раждане № V-4/2002 г. на Борислава Първанова. 
4. Копие на Заповед № 1986/08.08.14 г. за настаняване в общинско жилище.
5. Копие на Декларация Приложение № 1.

6. Копие на Декларация Приложение № 2.

7. Копие на Решение № VIII-1868 на БРС.

8. Копие на Експертно решение на ТЕЛК № 2153/173/14.10.15 г. на Красимира Първанова.

9. Копие на Епикриза № 966/2017 г. от СБАЛО ЕАД София.

10. Копие на рецептурна книжка.

